CELEX: 32014D0934
Language: sk
Date: 2014-12-17 00:00:00
Title: 2014/934/EÚ: Vykonávacie rozhodnutie Komisie zo 17. decembra 2014 o vypustení odkazu na normu EN 13525:2005+A2:2009 o štiepkovačoch z  Úradného vestníka Európskej únie v zmysle smernice Európskeho parlamentu a Rady 2006/42/ES [oznámené pod číslom C(2014) 9507]  Text s významom pre EHP

19.12.2014   
            
            
               SK
            
            
               Úradný vestník Európskej únie
            
            
               L 365/156
            
         VYKONÁVACIE ROZHODNUTIE KOMISIE
   zo 17. decembra 2014
   o vypustení odkazu na normu EN 13525:2005+A2:2009 o štiepkovačoch z Úradného vestníka Európskej únie v zmysle smernice Európskeho parlamentu a Rady 2006/42/ES
   
      
         [oznámené pod číslom C(2014) 9507]
      
   
   (Text s významom pre EHP)
   
      (2014/934/EÚ)
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2006/42/ES zo 17. mája 2006 o strojových zariadeniach a o zmene a doplnení smernice 95/16/ES (1), a najmä na jej článok 10,
   so zreteľom na stanovisko výboru zriadeného podľa článku 22 nariadenia Európskeho parlamentu a Rady (EÚ) č. 1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES (2),
   keďže:
   
               (1)
            
            
               Ak sa vnútroštátna norma transponujúca harmonizovanú normu, na ktorú bol uverejnený odkaz v Úradnom vestníku Európskej únie, vzťahuje na jednu alebo viac základných požiadaviek na ochranu zdravia a bezpečnosť stanovených v prílohe I k smernici 2006/42/ES, predpokladá sa, že stroje vyrobené v súlade s touto normou spĺňajú základné požiadavky na ochranu zdravia a bezpečnosť.
            
         
               (2)
            
            
               V júli 2012 Francúzsko podalo v súlade s článkom 10 smernice 2006/42/ES oficiálnu námietku v súvislosti s normou EN 13525:2005+A2:2009 „Lesnícke stroje. Štiepkovače. Bezpečnosť“, ktorú Európsky výbor pre normalizáciu (CEN) navrhol na zosúladenie podľa smernice 2006/42/ES. Touto normou sa nahrádza predchádzajúce znenie normy EN 13525:2005+A1:2007, odkaz na ktoré bol po prvýkrát uverejnený v Úradnom vestníku Európskej únie6. novembra 2007 (3).
            
         
               (3)
            
            
               Uvedená oficiálna námietka sa zakladá na skutočnosti, že ustanovenia odsekov 4.2.4 Ovládač zastavenia podávania a 4.3.3 Ohrozenia spôsobené podávacími a štiepkovacími komponentmi nespĺňajú v dostatočnej miere základné požiadavky na ochranu zdravia a bezpečnosť stanovené v prílohe I k smernici 2006/42/ES, pretože náležite nezohľadňujú možnosť, že obsluha stroja môže byť zachytená a ťahaná smerom k nebezpečným pohyblivým častiam stroja bez toho, aby mohla aktivovať funkciu núdzového zastavenia.
            
         
               (4)
            
            
               Po preskúmaní normy EN 13525:2005+A2:2009 spolu so zástupcami výboru zriadeného podľa článku 22 smernice 2006/42/ES Komisia dospela k záveru, že táto norma nespĺňa základné požiadavky na ochranu zdravia a bezpečnosť stanovené v bodoch 1.3.7 Riziká súvisiace s pohyblivými časťami a 1.3.8.2 Pohyblivé časti zúčastňujúce sa procesu prílohy I k smernici 2006/42/ES, pretože stroje, ktoré majú spĺňať tieto požiadavky, predstavujú, vzhľadom na smrteľné úrazy, ku ktorým došlo, závažné riziká pre obsluhu a tretie strany.
            
         
               (5)
            
            
               Vzhľadom na potrebu zlepšiť bezpečnostné aspekty normy EN 13525:2005+A2:2009 by sa mal odkaz na túto normu vypustiť z Úradného vestníka Európskej únie,
            
         PRIJALA TOTO ROZHODNUTIE:
   Článok 1
   Odkaz na normu EN 13525:2005+A2:2009 „Lesnícke stroje. Štiepkovače. Bezpečnosť“ sa vypúšťa z Úradného vestníka Európskej únie.
   Článok 2
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      V Bruseli 17. decembra 2014
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 157, 9.6.2006, s. 24.
   
      (2)  Ú. v. EÚ L 316, 14.11.2012, s. 12.
   
      (3)  Ú. v. EÚ C 264, 6.11.2007, s. 1.